cyanic-selkie/wikianc huggingface dataset:
Jennifer Hudson
Dei neste studioalbuma til Hudson, I Remember Me (2011) og JHUD (2014), nådde begge topp ti-lista av Billboard 200, der fyrstnemnde også selde til gull i USA. Ho hadde fleire skodespelarroller i filmane Sex and the City (2008), The Secret Life of Bees (2008), Winnie Mandela (2011), Black Nativity (2013), Sing (2016), Cats (2019) og Respect (2021), fjernsynsseriane Smash (2012), Empire (2015) og Confirmation (2016), og debuterte på Broadway i musikalen The Color Purple. Hudson var også trenar i dei britiske og amerikanske versjonane av The Voice frå 2017 til 2019, og blei den fyrste kvinnelege trenaren til å vinna fyrstnemnde. I 2022 byrja ho å leia eit talkshow, The Jennifer Hudson Show.
Bakgrunn
Hudson blei fødd i 1981 i Chicago i Illinois. Ho var det tredje og yngste barnet til Darnell Donerson og Samuel Simpson. Ho blei oppdregen som baptist i Englewood. Då ho var 7 byrja ho framføra musikk då ho blei  med i kyrkjekoret, og blei med på amatørteater med hjelp frå mormora si Julia. Ho har nemnt Whitney Houston, Aretha Franklin og Patti LaBelle som dei største påverknadane og inspirasjonskjeldene sine. Ho har også omtalt Mariah Carey som ein av dei musikalske heltane sine. Hudson var elev ved Dunbar Vocational High School, som ho gjekk ut frå i 1999. Ho byrja som student ved Langston University i Oklahoma, men forlet det etter eit semester på grunn av heimlengt og misnøye med vêret. I staden blei ho student ved Kennedy–King College i Chicago.
I januar 2002 skreiv Hudson sin fyrste kontrakt med Righteous Records, eit sjølvstendig plateselskap i Chicago. Ho blei frigjeven frå den fem år lange kontrakten med Righteous Records slik at ho kunne ta del i American Idol i 2004.
2004–05: American Idol
Hudson hadde audition for den tredje sesongen av American Idol i Atlanta. Ho fekk det høgaste talet stemmer i «Top 9» etter å ha framført Elton John sin song «Circle of Life» 6. april 2004, men to veker seinare blei ho eliminert frå tevlinga under «Top 7»-showet etter å ha framført Barry Manilow sin «Weekend in New England». I mai 2009 plasserte MTV Hudson som den sjette største deltakaren i American Idol til då, og sa at hennar eliminasjon var den mest sjokkerande av alle. I mai 2010 hevda Los Angeles Times at Hudson var den tredje største Idol-deltakaren nokonsinne, etter vinnaren av fyrste sesong, Kelly Clarkson, og vinnaren av fjerde sesong, Carrie Underwood.
2006–07: Dreamgirls og gjennombrot
I ei av dei fyrste framføringane sine på eit album var Hudson med på å synga duetten «The Future Ain't What It Used to Be» på Meat Loaf sitt Bat Out of Hell III: The Monster Is Loose. I september 2006 framførte Hudson songen «Over It» live på Fox Chicago Morning News. Då ho blei intervjua fortalde ho at songen ville vera del av debutalbumet hennar, som skulle koma ut tidleg i 2007; dette var likevel før ho hadde nokon platekontrakt. I november 2006 skreiv Hudson kontrakt med Arista Records. Ho spelte også inn ein song ho skreiv saman med Bill Grainer og Earl Powell kalla «Stand Up», som var mogleg å høyra på nettstaden hennar. Sporet blei arrangert og produsert av Powell og Herman Little III, begge frå Chicago.. Denne powerballaden blei seinare gjort tilgjengeleg som bonusspor på deluxe-utgåva av Jennifer Hudson sitt fyrste album, som kom ut i 2008 og hadde namn etter henne.
I november 2005 fekk Hudson rolla som Effie White i filmversjonen av musikalen Dreamgirls, der også Jamie Foxx, Beyoncé Knowles og Eddie Murphy hadde roller. Dette var debutfilmen til Hudson. Filminga av Dreamgirls tok til 9. januar 2006, og filmen blei fyrst sleppt på avgrensa stader den 25. desember 2006 og så landet over 12. januar 2007. Hudson fekk særleg ros for framføringa si av hitsongen «And I Am Telling You I'm Not Going», signatursongen knytt til rolla. Denne songen var allereie blitt spelt inn, og gjort til litt av ein musikalsk standard, av Jennifer Holliday. The New York Observer omtalt Hudson si framføring av songen som «five mellifluous, molto vibrato minutes that have suddenly catapulted Ms. Hudson... into the position of front-runner for the best supporting actress Oscar». Newsweek skreiv at når filmsjåarar fekk høyra Hudson synga songen, ville ho «raise goose bumps across the land.» Variety skreiv at framføringa til Hudson' «calls to mind debuts like Barbra Streisand in Funny Girl or Bette Midler in The Rose, with a voice like the young Aretha». «Love You I Do» blei nominert til Academy Award for Best Original Song i 2007 og vann Grammy Award for Best Song Written for a Motion Picture, Television or Other Visual Media i 2008.
For rolla som Effie White vann Hudson 29 prisar frå filmkritikarar som Best Supporting Actress og Breakthrough Performer of 2006. Ho vann Golden Globe-prisen som Best Actress in a Supporting Role. I tillegg blei ho utropt til Best Supporting Actress av Broadcast Film Critics Association og av Screen Actors Guild. Etter å ha sett Hudson opptre i Dreamgirls spelte Simon Cowell inn ei gratulasjonsmelding til henne som blei sendt på The Oprah Winfrey Show. I mars 2007 blei Jennifer Hudson den tredje afrikansk-amerikanske kjendisen og den fyrste afrikansk-amerikanske songaren til å vera på framsida av bladet Vogue. 11. februar 2007 blei British Academy Film Awards haldne i London for 60. gong. Hudson vann BAFTA Award for Best Actress in a Supporting Role, men var ikkje til stades. Prisen hennar forsvann ei stund, og Hudson fekk han fyrst 22. april 2011 på Graham Norton Show. 25. februar 2007 vann ho Oscar-prisen for Best Supporting Actress for rolla si i filmen. Seinare i 2007 erklærte borgarmeisteren i heimbyen hennar Chicago, Richard M. Daley, at 6. mars skulle vera «Jennifer Hudson Day». Ho blei innboden til å vera med i Academy of Motion Picture Arts and Sciences 18. juni, i lag med 115 andre i 2007. Entertainment Weekly sette framføringa hennar på si liste over «best-of» for tiåret, og skreiv: «Sure, Beyoncé's performance was great. And Eddie Murphy's was impressive. But there was really only one reason we all rushed to see 2006's Dreamgirls: Jennifer Hudson's soul-to-the-rafters rendition of the classic 'And I'm Telling You I'm Not Going'. When she sang 'You're gonna love me,' it wasn't just a lyric — it was a fact.»
2008–09: Albumet Jennifer Hudson og filmar
I mai 2008 spelte Hudson rolla Louise, assistenten til Carrie Bradshaw, i filmen Sex and the City. Filminga blei avslutta i desember 2007, og filmen kom ut 30. mai 2008. I oktober 2008 hadde Hudson si tredje filmrolle i The Secret Life of Bees der ho spelte Rosaleen, morsfiguren til Lily Owens (Dakota Fanning). Andre skodespelarar i filmen var Queen Latifah, Sophie Okonedo og Alicia Keys. Filmen vann to People's Choice Awards i januar 2009 i kategoriane Favorite Drama Movie og Favorite Independent Movie. Han blei også nominert til ni ulike Black Reel Awards, og vann tre av dei. Hudson var nominert for rolla si i filmen, men blei slått av medspelaren Queen Latifah. Filmen fekk også åtte nominasjonar ved NAACP Image Awards 2009, medrekna ein nominasjon til Hudson.
I 2009 spelte Hudson rolla som Kathy Archenault i Fragments, ein film basert på ein roman av Roy Freirich, der også Dakota Fanning og Forest Whitaker var med. Filmen kom ut på DVD 4. august 2009. I 2010 byrja Hudson spela inn den biografiske filmen Winnie Mandela, basert på livet til den sørafrikanske aktivistenWinnie Mandela, med amerikanske Terrence Howard som medspelar og med sørafrikanske Darrell J. Roodt som regissør. Andre Pieterse og Roodt and Paul L. Johnson skreiv manuskript til filmen basert på Anne Marie du Preez Bezdrob sin biografi Winnie Mandela: A Life. Creative Workers Union of South Africa var motstandarar av valet av ein utanlandsk skodespelar i rolla. Winnie Mandela blei gjeven ut av Image Entertainment 6. september 2013.
I januar 2008 vendte Hudson tilbake til studioet for å spela inn nye songar til debutalbumet sitt. Selskapet hennar skal ha vore misnøgd med retninga dei tok Hudson i musikalsk, og bestemte at det ville vera betre å forkasta dei eldre songane og i staden fokusera på nye. Hudson samarbeidde med Ryan Tedder og Timbaland om ei rekkje songar. Debutsingelen henanr «Spotlight» blei gjeven ut 10. juni 2008, og blei Hudson sin fyrste hitt i topp 40, der han nådde 24. plassen på <i id="mwAXM">Billboard</i> Hot 100 og blei ein topp 20-hitt i Storbritannia og Tyrkia. Debutalbumet hennar Jennifer Hudson kom ut 30. september 2008 på Arista og var skrive av Ne-Yo, som også produserte det i lag med Stargate. Andre bidragsytarar til albumet var mellom anna Timbaland, Missy Elliott, Robin Thicke, Harvey Mason, Jr., Diane Warren, Earl Powell og Christopher «Tricky» Stewart. Albumet gjekk rett til andreplassen på Billboard 200 med 217 000 selde eksemplar i USA, og fekk positive meldingar. I august 2009 hadde det blitt selt 739 000 eksemplar i USA, og blei sertifisert til gull etter å ha selt over 500 000 eksemplar. Ho framførte songen «All Dressed in Love» til lydsporet for filmen Sex and the City, som kom ut i mai 2008. Ved Democratic National Convention 2008 framførte ho den amerikanske nasjonalsongen.
I oktober 2008 skulle den andre singelen frå albumet ut. Opphavleg skulle dette ha vore «My Heart», men valet fall til slutt på «If This Isn't Love». Etter at tre av familiemedlemmane til Hudson blei brutalt drepne, blei singeulutgjevinga utsett til januar 2009. Så utsette plateselskapet utgjevinga igjen, til februar 2009. Etter at han blei gjeven ut nådde singelen 63. plassen på Billboard Hot 100 og 37. plassen på UK Singles Chart. Den tredje singelen skulle vera «Pocketbook», som Ludacris tok del på, men singelutgjevinga blei avlyst etter dårlege reaksjonar frå fans og kritikarar. I staden blei den tredje singelen «Giving Myself», som kom ut i 2. juni 2009 i USA. For debutalbumet blei Hudson nominert til tre grammyprisar for 2009:: Best Female R&amp;B Vocal Performance for «Spotlight», Best R&amp;B Performance by a Duo or Group with Vocals for«I'm His Only Woman» med Fantasia Barrino og Best R&amp;B Album for Jennifer Hudson. Ho vann den siste av desse, og opptredde også ved tildelingsseremonien. I februar 2009 hadde Hudson si første offentlege opptreden sidan drapa på familiemedlmmer då ho song «Star-Spangled Banner» under Super Bowl. Ho turnerte i USA med Robin Thicke i 2009. Tidleg i mai 2009 fekk Hudson halsplagar, og måtte endra turnédatoar frå 16. til 19. mai 2009. Ho framførte «Will You Be There» ved minnegudstenesta for Michael Jackson i juli 2009. Hudson spelte inn «Neither One of Us (Wants to Be the First to Say Goodbye)», opphavleg av Gladys Knight & the Pips, for American Idol Season 3: Greatest Soul Classics - det offisielle albumet til tredje sesong av American Idol. Ho var med på det andre albumet til Ne-Yo, Because of You, på sporet «Leaving Tonight». Hudson laga ein julespesial til desember 2009 med tittelen Jennifer Hudson: I'll Be Home for Christmas. I spesialen minnast ho barndomsjular med musikalske framføringar filma på favorittstadene sine i heimbyen Chicago. Hudson vitja òg familiemedlemmar, venar og andre påverknadar frå barndommen under sendinga. 22. januar 2010 var Hudson med på telethonen Hope for Haiti Now: A Global Benefit for Earthquake Relief, og framførte «Let it Be» av The Beatles. Sendinga samla inn kring 61 millionar dollar. Seinare det året spelte Hudson inn songen «One Shining Moment» til NCAA Men's Division I Basketball Tournament 2010.
2010–12: Weight Watchers og I Remember Me
I 2010 blei Hudson talsmann for slankeverksemda Weight Watchers. Dette året hadde ho gått ned 25 kg, og «ville ikkje gå ned meir». Men den 10. februar 2011 var ho med på The Oprah Winfrey Show og viste at ho hadde mista totalt 80 pund (26 kg). I sjølvbiografien sin frå 2012, I Got This: How I Changed My Ways and Lost What Weighed Me Down, skreiv ho i detalj om vekttapet.
Tidleg under utviklinga av albumet I Remember Me sa Ne-Yo til E! Online at Hudson var klar til å setja eit personleg preg på det andre studioalbumet sitt. Han sa: «Ho har gått gjennom mykje det siste året, så ho har mykje å snakke om. Ho har definitivt blitt sterkare. Etter det ho har gått gjennom, og så halde seg optimistisk og lykkeleg, det er utruleg». Hudson gav ut I Remember Me den 22. mars 2011. Albumet debuterte på andreplassen på Billboard 200 med 165 000 eksemplar selde i den fyrste veka.
24. januar 2011 kom den fyrste singelen frå albumet ut, «Where You At». Songen var skriven av R. Kelly og produsert av Harvey Mason, Jr. Singelen gjekk inn på Billboard Hot R&B/Hip-Hop Songs-lista på 53. plassen,  og steig seinare til 10. plassen. «No One Gonna Love You» kom ut på radio i USA i mai 2011, og i lag med remiksar for digital nedlasting i juli 2011. Songen nådde 23. plassen på Hot R&B/Hip-Hop Songs. Den tredje singelen i USA var «I Got This». «Don't Look Down» nådde 70. plassen på Hot R&B/Hip-Hop Songs-lista, sjølv om han ikkje blei gjeven ut som singel.
2013-2014: JHUD
Hudson spelte ei nonne i brørne Farrelly sin film The Three Stooges frå 2012. Dagen etter at Whitney Houston døydde, framførte Hudson songen hennar «I Will Always Love You» til ære for Houston under utdelinga av Grammy-prisen, som blei halden 12. februar 2012 ved Staples Center i Los Angeles i California. Hudson var gjest i fleire episodar av den andre sesongen av den musikalske dramaserien Smash. Ho song «America the Beautiful» i lag med koret til Sandy Hook Elementary School ved Super Bowl XLVII. Ved den 85. utdelinga av Osca-prisen framførte ho ein hyllest til musikalfilmar. Ho framførte «Same Love» med Macklemore, Ryan Lewis og Mary Lambert på MTV Video Music Awards 2013.
21. september 2013 blei det sluppe ein ny singel frå det komande tredje studioalbumet til Hudson på nettsida hennar. «I Can't Describe (The Way I Feel) » hadde T.I. som bidragsytar og var produsert av Pharrell. Hudson framførte denne songen saman med Chaka Khan, Evelyn «Champagne» King og T.I. ved på Soul Train Awards 2013. I oktober 2013 spelte Hudson i dramaet The Inevitable Defeat of Mister & Pete i lag med Jordin Sparks og i drama-musikalen Black Nativity. Ho spelte òg opp saman med Amy Adams i dramaet Lullaby. 13. november 2013 blei Hudson tildelt stjerne nummer 2512 på Hollywood Walk of Fame.
Torsås
Torsås er ein svensk tettstad og centralort i Torsås kommun i Kalmar län i landskapet Småland. I 2005 hadde tettstaden 1,829 innbyggjarar.
Jennifer Hudson
2013-2014: JHUD
Det tredje studioalbumet til Hudson, JHUD, kom ut 23. september 2014. Hudson skildra albumet som meir "upbeat" enn det tidlegare materialet sitt. Ho samarbeidde mellom anna med Timbaland, Pharrell Williams, RedOne og R. Kelly om albumet. Hudson sa om albumet at «Det me gjer kjennest så rett ut at eg aldri vil gå heim (frå studio). Syster mi og manageren min søv på sofaen medan me jobbar til 4 eller 5 om morgonen».
2015-2016: The Color Purple, Hairspray Live og Sing
Under den 87. utdelinga av oscarprisen framførte Hudson songen sin «I Can't Let Go» av Marc Shaiman og Scott Wittman (opphavleg frå NBC sin Smash) som ein hyllest til Hollywood-folk som hadde døydd året før.
Hausten 2015 debuterte Hudson på Broadway i rolla som Shug Avery i The Color Purple, i lag med Cynthia Erivo og Danielle Brooks. New York Times-kritikaren Ben Brantley priste framføringa hennar og sa: «Ms. Hudson radiates a lush, supple stage presence that is echoed by her velvet voice». Hudson vann seinare grammyprisen for Best Musical Theater Album (2017) for arbeidet sitt med The Color Purple.
I juni 2016 framførte Hudson Prince-songen «Purple Rain» ved utdelinga av BET Awards. Ho hadde også sunge denne på scena i lag med utøvarane i The Color Purple dagen Prince døydde. Ho hadde på seg sceneklede som likna dei Prince hadde brukt, og publikum var imponert over den energiske framføringa hennar.
28. juni 2016 skreiv Hudson kontrakt med Epic Records. Direktøren for selskapet, L.A. Reid, og Clive Davis kom saman for å bidra til det fyrste albumet hennar for Epic, for fyrste gong sidan Whitney Houston laga The Bodyguard-soundtracket for 25 år sidan.
Hudson hadde også nokre mindre filmroller, som i Spike Lee sin musikal Chi-Raq, og i Confirmation ved HBO i lag med Kerry Washington.
I desember 2016 spelte Hudson Motormouth Maybelle i NBC sin Hairspray Live!... Versjonen hennar av ein ballade knytt til borgarrettsrørsla, «I Know Where I've Been», imponerte publikum og kritikarar. Under rulleteksten song Hudson duett med medskodespelaren Ariana Grande på Shaiman og Wittman sin «Come So Far».
Hudson gav røyst til den unge versjonen av figuren Nana Noodleman i Illumination Entertainment-filmen Sing, som kom ut 21. desember 2016. I filmen song ho The Beatles-klassikaren «Golden Slumbers/Carry That Weight», som var det gjentakande musikalske temaet i filmen. På deluxe-soundtracket syng Hudson ein duettversjon av Leonard Cohen sin «Hallelujah» med Tori Kelly.
2017-no: Sandy Wexler, The Voice, Cats, Respect og ny musikk
Hudson gav ut «Remember Me» 3. mars 2017. Den 12. desember 2017 gav ho ut ein ny song, «Burden Down». Same dagen framførte ho «Remember Me» live for fyrste gong under semifinalen av The Voice. Seinare kom det òg ut ein musikkvideo for singelen.
Hudson var trenar att i neste serie av The Voice UK; denne blei sendt frå 6. januar 2018 til 7. april, og artisten ho støtta, Belle Voci, enda på tredjeplass. 27. januar 2018 erklærte Clive Davis at Hudson var blitt vald ut av Aretha Franklin til å spela henne i ein biografisk film med ei forventa utgjeving i 2021.
Jennifer Hudson opptredde i lag med D.C. Choir under March for Our Lives mot skytevåpenvald i Washington, D.C., den 24. mars 2018. Ho var trenar att for den femtande sesongen av amerikanske The Voice etter å ha tatt pause i ein sesong. Artisten ho trente, Kennedy Holmes, enda på fjerdeplass. Hudson var òg med i den åttande serien av The Voice UK. I 2018 fekk ho rolla som Grizabella i filmversjonen av musikalen Cats, som kom ut i 2019.
19. august 2021 hadde Hudson eit show på Apollo Theater i New York kalla Jennifer Hudson - Live at the Apollo: A Night of Soul.
21. august framførte Hudson «Nessun Dorma» ved We Love NYC: The Homecoming Concert i Central Park, i lag med New York Philharmonic.
I september 2021 vann Hudson ein Daytime Emmy Award for Outstanding Interactive Media for a Daytime Program for å ha vore ansvarleg produsent for Baba Yaga, ei 27 minutt lang interaktiv eventyrsoge laga for Oculus Quest.
I februar 2022 var Jennifer Hudson ein av dei største vinnarane på NAACP Image Awards 2022. Ho vann Entertainer of the Year og Outstanding Actress in a Motion Picture for framstillinga av Aretha Franklin i filmen Respect. I mai 2022 blei Hudson nominert til Tony Award for Best Musical for å ha vore produsent for Broadway-musicalen A Strange Loop. 12. juni 2022 var Hudson ein av sytten personar som hadde vunne ein Oscar, ein Emmy, ein Grammy og ein Tony (EGOT) ved den 75. utdelinga av Tony-prisane.
Éthikes
Éthikes (gresk Αίθηκες) er ein tidlegare kommune i periferieininga Tríkala i Thessalía i Hellas. Éthikes inngår frå 2011 som ei kommunaleining i kommunen Pýli.
Mitzpe Eshtemoa
Mitzpe Eshtemoa (hebraisk skrift מצפה אשתמוע, tyder Eshtemoa-utposten) er ein israelsk busetjingsutpost på den okkuperte Vestbreidda. Han ligg nord for Shim'a og høyrer til Har Hebron regionale kommune. Han vart grunnlagd tidleg i 2003.
Jupitermånen Themisto
Themisto er ein av månane til Jupiter. Han har ein snittradius på 4 km.
Mitzpe Eshtemoa
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Jupitermånen Themisto
Themisto vart fyrst oppdaga 30. september 1975 av Charles Thomas Kowal og Elizabeth Roemer, men var so tapt fram til 2000 då han vart oppdaga på nytt av Scott S. Sheppard, David C. Jewitt, Yanga Roland Fernandez og Eugene A. Magnier.
Sandshamn
Sandshamn er ei bygd på Sandsøya i Sande kommune i Møre og Romsdal. Bygda ligg på austsida av Sandsøya, og omfattar mellom andre matrikkelgarden Nøresande. Sandshamn ligg rundt 2 km nordaust for matrikkelgarden Kyrkjesande, der kyrkja på øya står. I dag er det fiskemottak, hummaravl og ei gjestehamn på staden.
Fiskeværet Sandshamna fekk bygt molo i 1938, moloen vart forlenga i 1961. Fylkesveg 5860 går gjennom bygda til ferjesambamd på øya Voksa. Sandshamn, som ligg 46 kilometer sjøveg sørvest for Ålesund, hadde anløp av rutebåt frå 1891 til 1965. Dei neste tretten åra hadde staden ferjesamband med Åram og Larsnes, sidan har ferjeruta gått frå granneøya Voksa. Sandshamn hadde fast postopneri frå 1891.
Frå slutten av 1600-talet var Sandshamna ein større handelsstad. I andre halvdelen av 1800-talet var staden eit av dei største fiskeværa på Sunnmøre. Kring 1867 vart det bygt overnattingshus til 1 200 mann og ei sjukestove med 18 senger. I sesongen kunne bygda då vere tilhaldsstad for opp til 2 000 fiskarar. Då det vart installert motor i dei små havfiskebåtane kring 1905-10 vart behovet for bustader i land mindre.
Flow Motion
Flow Motion er det åttande studioalbumet til den tyske rockegruppa Can, gjeve ut i 1976. Det inneheld singelen «I Want More», som vart ein hit i Storbritannia. Albumet var det andre av tre album som Can spelte inn for Virgin Records.
Mange fans mislikte albumet sidan dei meinte gruppa prøvde å lage eit kommersielt album. Holger Czukay hadde byrja å syne ei interesse for reggae, og enkelte songane har ein snev av reggae i seg.
Fylkesveg 534 i Vestfold
Fylkesveg 534 i Vestfold går mellom Ilebrekke og Rørås i Tønsberg kommune. Vegen er 4,6 km lang.
Flow Motion
Fotografiet på plateomslaget vart teken av bandmedlemmen Michael Karoli.
Hans Enn
Hans Enn er ein austerriksk tidlegare alpin skirennar frå Hinterglemm i forbundslandet Salzburg som var ein av verdas beste storslalåmrennarar i fyrste halvparten av 1980-åra.
Aktiv
Enn deltok i verdscupen i alpine greiner frå 1976 til 1989. Mellom 26. januar 1980 og 15. januar 1985 gjekk han til topps i seks verdscuprenn i seks ulike land, men aldri i heimlandet. Han sigra fem gongar i storslalåm og ein gong i super-G. I tillegg la han beslag på ni andreplassar og sju tredjeplassar.
Flow Motion
Musikk
Gjennom karrieren deira har Can alltid eksperimentert med forskjellige rytmar. Med Flow Motion vart bandet meir leiken, og la disco og reggae til denne lista. Bortsett frå dei nye rytmane, gjorde 16-bandsopptakaraen at dei kunne spele inn fleire gitarlinjer frå Michael Karoli og klaversinstrumentet til Irmin Schmidt kom tydelgare fram, og gav ei meir skimrande og skinande atmosfæren ein finn over heile albumet.
Hans Enn
Aktiv
Under Vinter-OL 1980 i Lake Placid tok Enn bronsemedaljen i storslalåm og kom på fjerdeplass i slalåm. Elles vart han nummer fem i storslalåm i alpin-VM 1985, og nummer seks i same øvinga både i VM 1978 og VM 1982.
Flow Motion
Musikk
Ei disco-stemning dominerer opningssporet «I Want More», som er kort, fengande og dansbar. Songen kom ut på singel og vart ein hit, og nådde 26. plassen på UK Singles Chart i august 1976. Bandet framførte til og med songen på Top of the Pops.
Hans Enn
Aktiv
Etter han la konkurranseskia på hylla opna Enn hotell på heimstaden og har elles arbeidd for skiutstyrsfirmaet Blizzard.
Flow Motion
Musikk
Reggae fyller det meste av resten av albumet, sjølv om Can eksperimenterer med rytmar og instrumentering, i staden for å spele det som vanleg. Eit døme på dette er «Cascade Waltz», som kombinerer ein reggae-rytme med ein vals, og på «Laugh Till You Cry, Live Till You Die», der gitaristen Karoli speler ein tyrkisk bağlama.
Etter ein reprise av opningssporet «...And More», som avsluttar side ein av dei originale vinylplata, opnar Can side to med «Babylonian Pearl», som kan minne om «Come Sta, La Luna» på Can-albumet Soon Over Babaluma. Songen vert sungen av Irmin Schmidt, og handlar om ei jente som «kjem frå eit land der kvinner er menn». Denne og alle dei andre tekstane på albumet var skrivne av Peter Gilmour, som var lydteknikaren til bandet på konsertane deira.
Den neste songen, den nedstemte «Smoke (E.F.S. Nr. 59)», er meir eksperimentell, med intens, etnisk tom-tom-driven rytmen av Jaki Liebezeit.
Eit anna eksperimentelt spor, den lange og uhemma «Flow Motion», avsluttar albumet.
Mottaking og innverknad
Den meir tilgjengelege musikken på Flow Motion, og flørtinga med disco, gjorde at albumet ikkje vart godt motteke då det kom ut. Fansen likte ikkje å sjå bandet spele disco og mime og danse på Top of the Pops, særskild rockefansen som generelt hata disco i 1970-åra.
Mykje av fansen meinte at Can hadde gått bort frå eksperimenteringa og nyskapinga, medan artistar som Brian Eno og David Bowie, som hadde vore påverka av krautrock, tok dette inn i ei ny tid. Bowie sitt Station to Station kom ut same året som Flow Motion.
Flow Motion har derimot i seinare år av Magnet Magazine blitt omtalt som ein «løynd skatt» i 2012.
Medverkande
Albumet vart spelt inn i Inner Space Studio i Köln av Holger Czukay og Rene Tinner og miksa av Manfred Schunke ved Delta Akustisk Studio i Wilster i Tyskland.
Kjelder
🇨🇦
Galileotoppen
Galileotoppen er eit fjell på Spitsbergen på Svalbard. Det har ei høgd på 1 637 meter over havet.
Líndos
Líndos (gresk Λίνδος) er ein landsby og tidlegare kommune på austsida av øya Ródos i periferieininga Ródos i periferien Dei sørlege egeiske øyane i Hellas. Líndos inngår frå 2011 som ei kommunaleining i kommunen Ródos.
Ved folketeljinga i 2011 hadde kommunaleininga Líndos 3 957 innbyggjarar, medan tettstaden med same namn hadde 819 innbyggjarar.
Sten Glenn Håberg
Sten Glenn Håberg er ein tidlegare fotballspelar frå Kristiansand. Han var Start-spelar i til saman 8 sesongar, elles aktiv i Lillestrøm SK, SK Brann og Åsane IL. Håberg var angreps- og offensiv midtbanespelar. Han var med i 8 landskampar.
Klubbspel
Håberg melde seg i november 1980 inn i IK Start. Etter fem sesongar i Start melde han overgang til Lillestrøm SK, var aktiv der i 1986 og 1987. Hausten 1986 deltok han i NM-finalen, ein som overraskande enda 4–1 siger til Tromsø IL. Åra 1988-90 var han på ny å sjå i Start-drakta. Deretter var han Brann-spelar frå 1991 til 93, der det vart mykje benkesliting. Han avslutta si aktive tid med å spele for Åsane IL på nivå 2 i 1994-sesongen.
Landslagsspel
I 1986/87 deltok Håberg i 7 av Noregs landskampar, den åttande og siste kom 2. mai 1989. Ikkje ein einaste av desse enda med norsk siger.
Paradeniz
Paradeniz (tyder «halvsjøen») er ein lagune langs kysten av Middelhavet i Tyrkia. Han er ein del av eit lagunesystem som består av fire innsjøar.
Paradeniz ligg i distriktet Silifke i provinsen Mersin, i deltaet til elva Göksu. Han ligg på vestsida av deltaet, sørvest for byen Arkum, nord for neset İncekum og aust for byen Taşucu.
Skammestein
Skammestein er ei bygd og ein matrikkelgard i Øystre Slidre kommune i Innlandet fylke. Bygda, eller grenda, ligg 32 kilometer nord-nordvest for Fagernes og om lag seks kilometer søraust for Beitostølen. Vegkrysset mellom Fylkesveg 51 og Fylkesveg 289 ligg på Skammestein.
Paradeniz
Økologi
Paradeniz er i lag med omliggande område eit viktig område for hekkande og overvintrande vassfugl. Ein har tald 302 forskjellige fugleartar kring Paradeniz Det vert òg fiska i Paradeniz. Ved å kontrollere den smale kanalen ut til sjøen, vert fiskane fanga. Mest kjend er Paradeniz for fangsten av blåkrabbe.
Kita-karamete Rock
Kita-karamete Iwa er ei klippe som ligg 17 km nord for Minami-karamete Rock aust på Riiser-Larsenhalvøya i Dronning Maud Land. Namnet «Kita-karamete-iwa» (Nordbakporten) vart nytta av Den japanske antarktisekspedisjonen (JARE) i 1972 etter den japanske undersøkinga av området. S
Alan Sillitoe
Bakgrunn
Berre fjorten år gamal slutta Sillitoe i skulen og byrja arbeide på Raleigh sykkelfabrikk saman med far sin.
Sillitoe budde utanlands i mange år, mellom anna i Malaysia der han tenestgjorde som gnist i Royal Air Force frå 1946-1949. Han slutta i tenesta grunna sjukdom og reiste heim til England der han fekk diagnosen tuberkulose. I 16 månader var han sengeliggjande på sjukehus og tok med kvart til å skrive, mest for moro skuld.
Forfattar
På femtitalet reiste han til Frankrike og Spania med den amerikanske poeten Ruth Fainlight som han sidan gifte seg med. I 1955, medan dei var busett på Mallorca, byrja dei i lag å skrive på romanen Saturday Night and Sunday Morning (omsett: Laurdag natt og Sundag morgon). Debutromanen vart publisert i 1958 og fekk mykje omtale. Boka handlar om Arthur, ein arbeidarson i Nottingham som strevar på sykkelfabrikken heile veka. Helgene tilbringer han i kneipene, og går ikkje av vegen for ein flørt - heller ikkje om kvinna er gift.
Mest kjend er han kanskje for The Loneliness of the Long Distance Runner ('Einsemda hjå langdistansespringaren') og i Noreg for The fishing-boat picture frå samlinga A Sillitoe Selection (1968). Aschehoug & Co utgav i 1989 ei samling britiske noveller med namnet Words and Lies der denne teksten var med. Silitoe hentar mykje inspirasjon frå eigen oppvekst, noko som òg kjem fram i føreordet til denne novella: «The fishing-boat picture was one of a pair owned by my parents which I continually looked up at as a child. They were given to my mother and father as a wedding present but were sold (or pawned maybe) to get money for food at some time during the most indigent part of their married lives». («Fiskebåt-biletet var eitt av eit par som foreldra mine eigde, og som eg støtt såg opp på medan eg var barn. Begge bileta vart gjevne til foreldra mine som bryllaupsgåve, men dei vart selde (eller kanskje pantsette) for å skaffe pengar til mat på ei tid då dei som ektefolk trong det mest»)
Sillitoe var busett i London fram til han den 25. april 2010 døydde av kreft etter ei lang tid med sjukdom.
Verkliste
Sillitoe har vunne fleire litterære prisar og tekstane hans har vorte omsette til ei rekkje språk, og i mange høve har dei vore til inspirasjon for filmskaparar:
Mellom filmane er:
Prisar:
I Want More av Can
«I Want More» er ein song av Can frå 1976 på albumet Flow Motion. Alle medlemmane i bandet syng på songen, noko som var uvanleg for Can. Songen er karaktersistisk for åra dei var på Virgin Records, med tekst skriven av Peter Gilmour.
Songen «...And More», òg frå Flow Motion, repeterer refrenget på dette sporet, og vart B-side til singelen. Singelen vart gjeve ut på ny i 2006 i samband med 30-årsjubileet til Spoon Records og nådde då 103. plass på den britiske singellista.
Andre versjonar
Songen vart spelt inn av det australske bandet GBVG i 1998 og vart ein liten hit.
Andre som har spelt inn songen er Fini Tribe med Chris Connelly på vokal, den italienske discogruppa Galaxis i 1978 og Richard H. Kirk (frå Cabaret Voltaire) på Earlier/Later - Unreleased Projects Anthology 74-89.
Kjelder
🇨🇦
Giæverfjellet
Giæverfjellet er eit fjell på Spitsbergen på Svalbard. Det har ei høgd på 665 meter over havet.
Kari Amble
Kari Amble er ein norsk journalist som er kjend frå nyhendeprogram på NRK.
Hausten 1996 vart ho programleiar og vaktsjef for Norge i dag, som NRK Hordaland hadde ansvaret for. Ein sette saman aktuelle filmklipp frå dei ulike distriktskontora og viste til sjåarane. Frå 2000 jobba ho for NRKs Nyhendeblikk i Oslo. 2002–2003 var ho tilbake i Bergen, knytt til Raftostiftelsen i Bergen. Frå 2004 til 2008 var ho tilsett i Bergens Næringsråd etter Trude Drevland som vart byråd for helsetenester, og seinare ordførar i Bergen. Frå 2008 har Kari Amble vore informasjons- og undervisingsleiar for Raftostiftelsen. Ved skøytetinget på Gol i juni 2015 vart ho innvald som styremedlem i Noregs Skøyteforbund som representant for Bergen Kunstløpsklubb, og under skøytetinget i Bergen 11. juni 2017 vart ho gjenvald til same styreplass i skøyteforbundet.
Jonas Strand Gravli
Jonas Strand Gravli er ein norsk skodespelar. Gravli er utdanna skodespelar frå Kunsthøgskolen i Oslo. Der spelte han blant anna rolla som Andrej i Tre søstre, Aladdin i Aladdin og den vidunderlige lampen og Faidros i SYMPOSION.
Passivhus
Passivhus (tysk Passivhaus) er hus med ein spesiell konstruksjon som gjev eit vesentleg lågare energibehov enn tidlegare standardar. Konseptet er utvikla i Tyskland, der det òg er utarbeidd kriterium for sertifisering av passivhus og passivhusutbyggarar. Passivhus har eit energibehov som er ca. 25% av norma for tradisjonelle bustader. Energibehovet blir redusert gjennom passive tiltak som ekstra varmeisolasjon, ekstra god tettleik, gode vindauge, utnytting av solenergi og varmeattvinning.
Jonas Strand Gravli
I 2017 var han tildelt kulturminnelagets dialektpris.
Passivhus
I dag finst det meir enn 40 000 passivhus rundt om i verda, hovudsakleg i Tyskland og Austerrike, men også Sverige har vore tidleg ute og har i dag over 1 000 ferdige prosjekt. Konseptet omfattar både bustader, kontorbygg, skular, barnehagar, idrettshallar og sjukehus.
Innføring av krav rundt passivhus i Noreg blir diskutert både politisk og i byggenæringa. Det er usemje om i kva grad passivhusmodellen er ein god måte å redusera energibruk i bygningar på. Tilhengarar av passivhus ønsker å gjera dette konseptet til lovpålagt standard. Under ein konferanse i Oslo i juni 2011 vart ulike synspunkt og erfaringar presentert.
Mörbylånga
Mörbylånga er ein svensk tettstad og centralort i Mörbylånga kommun på Öland i Kalmar län i landskapet Småland. I 2011 hadde tettstaden 1,780 innbyggjarar.
Passivhus
Sintef Byggforsk i Noreg meinte då passivhus-standard kunne og burde innførast allereie i 2015.
Mörbylånga
Staden ligg ved Kalmarsund, kring 20 km sør for Ölandsbrua. Staden har i seinare tid blitt ein populær turiststad. Næringslivet er dominert av turisme og næringsmiddelindustri. Mörbylånga har ei god hamn.
Passivhus
Kriterium
Det er ikkje innført ei eiga sertifiseringsordning for passivhus i Noreg, men i 2011 kom ein norsk standard for passivhusbustader; NS 3700 – kriterium for passivhus og lavenergihus – boligbygninger.
NS 3700 inneheld kriterium for passivhus og lågenergihus. Standardar er til praktisk nytte ved planlegging, bygging og evaluering av bustader med lågt energibehov og bruk av fornybare energikjelder.
Standarden omfattar definisjonar, krav til varmetap, oppvarmingsbehov og energiforsyning og dessutan minstekrav til bygningskomponentar og lekkasjetal og krav til prøvingsprosedyrer, målemetodar og rapportering av energiytinga for bustadbygningar som kan definerast som passivhus og lågenergihus i norsk klima.
Standarden gjev tre nivå av energieffektive bustadbygningar:
- passivhus;
– lågenergihus klasse 1;
– lågenergihus klasse 2
Standarden dekker bygningar for bustadformål slik som einebustader, to- til firemannsboliger, rekkehus og bustadblokker. Krava i standarden gjeld for heile bygningar, men kriteria kan òg nyttast til å prosjektera delar av bygningar, slik som ei enkelt leilegheit, del av ein tomannsbolig eller ei enkel rekkehusleilegheit. Standarden gjeld både for nye bustadbygningar og rehabilitering av eksisterande bustadbygningar til lågenergi- eller passivhusstandard. Standarden kan brukast til å
– vurdera om bygningen tilfredsstiller krava til passivhus og lågenergihus;
– stille krav til produkt og bygningselement som blir nytta i passivhus og lågenergihus;
– stille utførelseskrav til bygningstekniske arbeider for passivhus og lågenergihus.
Standarden kan også danna grunnlag for forskriftskrav og energi- og miljømerkeordningar. Standarden bygger på energibehovutrekningar etter NS 3031
Det tyske passivhaus-instituttet i Darmstadt i Tyskland har følgjande kriterium for passivhus:
Ein stor del av varmebehovet til tappevatn og romoppvarming blir ofte dekt av varmepumper som tar varme frå avtrekkslufta, og/eller termiske solfangarar. Det låge, resterande energibehovet (elektrisitet og termisk behov) kan dekkast av lokalt generert fornybar energi (solceller på taket, vindmøller, biobrenselkjel eller liknande).
Energiutrekning og planlegging
Energisimulering for eit passivhusprosjekt er gjort ved hjelp av PHPP, eit verkty utvikla av Passivhausinstitut i Darmstadt, som evaluerer verknaden av alle bygningselement, klimasamanheng, kuldebruer, sol, varme krav og energiforbruk av hushaldsapparat, mellom anna i prosjektet.
Fordeler ved passivhus
Redusert energibruk som følgje av meir energieffektive bygg er det viktigaste enkelttiltaket for å redusera det norske energiforbruket.
Eit passivhus har noko høgare byggekostnader enn eit vanleg hus, men desse kostnadene vil ein som regel tena inn att gjennom bruk.
I passivhus-konseptet blir det lagt vekt på at løysingane skal gi god termisk komfort og god luftkvalitet, og at alle installasjonar og bygningstekniske løysingar skal vera robuste og brukarvennlege.
Ulemper ved passivhus
I byggebransjen er nærare halvparten av utsleppa  knytt til framstilling og transport av byggemateriala og til sjølve byggeprosessen, medan bruken av den ferdige bygningen berre står for den andre halvdelen. Det er derfor betydeleg rom for innsparing gjennom fornuftig val av byggemateriale. Dette er ikkje innregnet i passivhus-standarden som einsidig legg vekt på korleis bygningen skal fungera etter at den er oppført.
Nybygg
Det første sertifiserte norske passivhuset vart bygd i 2007 i Sørumsand ca. 30 km aust for Oslo, og består av 2 leilegheiter, med eit samla areal på 322 m².
Fomalhaut
Fomalhaut (Alfa Piscis Austrini, Alfa PsA, α Piscis Austrini, α PsA) er den mest lyssterke stjerna i stjernebiletet Den sørlege fisken og ei av dei mest lyssterke stjernene på himmelen. Ho er ei klasse A-stjerne i hovudserien kring 25 lysår frå jorda som målt av Hipparcos-satellitten. Sidan 1943 har spekteret til denne stjerna tent som ein av dei stabile ankerpunkta ein klassifiserer andre stjerner etter. Ho er klassifisert som ei Vega-liknande stjerne som stråler overskot av infraraud stråling, som indikerer at ho er omgjeve av ei skive kring stjerna. Fomalhaut, klasse K-stjerna TW Piscis Austrini og klasse M-stjerna LP 876-10 utgjer eit trippelsystem.
Fomalhaut er særleg viktig innan leitinga etter exoplanet, sidan ho er senteret i det første stjernesystemet med ein exoplanet (Fomalhaut b) som er mogeleg å sjå i synleg lys. Biletet vart publisert i Science i november 2008. Fomalhaut er den tredje mest lyssterke stjerna ein kjenner som har eit planetsystem (sett frå jorda), etter Pollux og sola.
Illustratør
Illustratør er eit yrke der ein lagar illustrasjonar, det vil seie bilete med eit klart formål eller bodskap, til dømes til bøker, tekstar og teikneseriar. Når ein er illustatør, er det mest vanleg å jobbe frilans, men nokre illustratørar er òg tilsette i bokforlag, reklamebyrå eller medieverksemder. Ein illustratør bør ha talent og interesse innan teikning og jobbar med visuell kommunikasjon.
Arbeidsppgåver
Ein illustratør er ikkje like fri som ein biletkunstnar, men gjer oppdrag frå ein arbeidsgjevar. Som illustratør kan ein arbeide med profilering av verksemder, bokillustrasjon/-design, emballasje, identitetsbygging, redaksjonell illustrasjon og design, plakatar, skriftdesign og kalligrafi, reklame, skilting, strategisk design, animasjon, teikneseriar, webdesign, multimedia, film & TV.
Løna til ein illustratør kan variere etter om ein er fast tilsett eller jobbar frilans. Andre faktorar som speler inn er utdanning, erfaring, oppdraga og tilknytingsforhold. Spesielt i byrjinga av karrieren er det opp til illustratøren sjølv å skaffe seg kontaktnettverk.
Mange illustratørar er sjølvlærte og har opparbeidd seg kompetanse gjennom praktisk arbeid.
Cupvinnarcupfinalen i fotball 1980
Cupvinnarcupfinalen i fotball 1980 fann stad på Heysel-stadion i Brussel 14. mai 1980, framfor 36 000 tilskodarar. Valencia CF vann finalen, den 20. i sitt slag, med sluttsiffera 5-4 mot Arsenal FC frå London. Alle måla kom i straffesparktevlinga etter 120 mållause minuttar.
Kampen
Korkje Valencia eller Arsenal var i stand å finne nettmaskane gjennom 120 minuttars spel. Straffeskytinga tok til med at Valencias Kempes og Arsenals Brady bomma på sine forsøk. Sidan sette dei åtte neste utvalde eksekutørane skota inn i mål. Også Ricardo Arias, den sjette straffeskytaren til Valencia, lukkast få ballen forbi Arsenal-målvakta. Derimot sette Graham Rix Arsenals sjette forsøk nokså beint på Valencia-målmannen, som dermed berga Valencia-triumf.
Vojtech Christov frå Tsjekkoslovakia dømde kampen.
Laga
Valencia-laget: Carlos Pereira, José Carrete, Manuel Botubot, Ricardo Arias, Miguel Tendillo (kaptein), Daniel Solsona, Enrique Saura, Rainer Bonhof, Javier Subirats, Mario Kempes og Pablo Rodríguez. I det 112. minutt tok Ángel Castellanos over for Subirats.
Arsenal-laget: Pat Jennings, Pat Rice (kaptein), David O'Leary, Willie Young, Sammy Nelson, Graham Rix, Brian Talbot, David Price, Liam Brady, Alan Sunderland og Frank Stapleton. John Hollins spelte 2. ekstraomgang i staden for Price.
Knerten i Dronning Maud Land
Knerten er ei lita isolert klippe 13 km nord for Vesleskarvet, nordvest på Ahlmannryggen i Dronning Maud Land. Ho vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59 og namngjeven av dei.
Helvetiafjellet
Helvetiafjellet er eit fjell på Spitsbergen på Svalbard. Det har ei høgd på 1 079 meter over havet.
Appen STATUS
STATUS er ein norskutvikla proprietær fleirplattforms direktemeldingsapplikasjon for smarttelefonar med internettilgang, som skal gjera det enkelt å kommunisera med dine næraste venar. I tillegg til å dela sin status kan brukarane av applikasjonen senda kvarandre tekstmeldingar, bilete, videoar og plasseringa si ved hjelp av integrerte kartfunksjonar.
Appen er gratis å bruka.
Team Status AS blei grunnlagt i Noreg i 2015 av Richard Forsland  og Idar Vollvik
Avalon av Roxy Music
Avalon er det åttande og siste studioalbumet til det engelske rockebandet Roxy Music. Det kom ut i mai 1982 og vart spelt inn i 1981-82 i Compass Point Studios i Nassau i Bahamas. Albumet vert generelt rekna som høgdepunktet i den glattare, meir vaksne stilen frå den siste perioden til bandet. Det vart ein stor kommersiell suksess og nådde toppen av den britiske albumlista (tre veker) og låg på albumlista i over eitt år. I Noreg låg albumet heile 12 veker på førsteplassen. Sjølv om det berre nådde 53. plass på den amerikanske albumlista, er albumet det einaste albumet deira som har selt til platinaplate i USA.
Den første singelen «More Than This» kom ut før albumet og nådde sjetteplassen i Storbritannia og Australia, og ein andreplass i Noreg. Tittelsporet vart gjeven ut som den andre singelen frå albumet og denne nådde Topp 20 i Storbritannia. Ein tredje song, «Take a Chance With Me» med ein nymiksa versjon av albumsongen «The Main Thing» som B-side, nådde 26. plass i Storbritannia og vart den siste hitsingelen til bandet i heimlandet. I USA klarte «More Than This» (nr. 103) og «Take a Chance With Me» (nr. 104) så vidt å misse topp 100 på singellista.
Bakgrunn og produksjon
Bryan Ferry byrja å arbeide på songane for Avalon medan han budde i Crumlin Lodge på vestkysten av Irland. Ferry var der med kjærasten sin Lucy Helmore, som vart kona hans i 1983. På plateomslaget kan ein sjå den same innsjøen som ein kan sjå frå hytta dei budde i. Phil Manzanera har sagt om albumet: «For Avalon er 90 % av det skriven i studio. Albumet var eit produkt av at me fullstendig endra arbeidsmetodane våre. For å vere ærleg, for dei siste tre albuma var det mykje dop tilgjengeleg, som var bra og dårleg. Det skapte mykje paranoia og mykje fjerne ting.» Bryan Ferry sa «Eg har ofte tenkt at eg skulle lage eit album der songane er bundne saman i same stil som West Side Story, men det verka alltid så strevsamt å arbeide på den måten. Så i staden for hadde eg desse ti dikta, eller novellene, som som med litt meir arbeid kunne gjerast om til ein roman. Avalon er ein del av soga om Kong Arthur og er ein særs romantisk sak, då Kong Arthur døyr og dronninga frakta han over til Avalon, som er ei slags forheksa øy. Det er den ultimate romantinske fantasistaden.»
Saldasjøen
Saldasjøen er ein mellomstor kratersjø sørvest i Tyrkia, i distriktet Yeşilova i provinsen Burdur, og ligg kring 50 km vest for byen Burdur.
Saros
Saros er ein periode på 6585,32 dagar (18 år, 111/3 dag) som ein måne- eller solformørking gjentar seg, med forskyving vestover på 120 lengdegrader (på grunn av brøken 0,32). Dette tidsrommet omfattar 223 synodiske månader (= 6585,32 dagar), og òg 242 drakoniske månader (= 6585,36 dagar). Månen vender derfor etter forløpet av ein saros tilbake til omtrent same stilling i forhold til jorda, sola og knutane til månebanen, slik at vilkåret for formørking igjen blir nesten den same.
Ei rekkje formørkingar som tilhører same saros, vart kalla ein formørkingsfamilie. Ei svak, kontinuerleg forskyving i breidde set ei grense for talet på formørkingar i éin familie. Ei rekkje solformørkingar inneheld ca. 70 (av desse kring 45 totale eller ringforma), med ei lengd på kring 1200 år. Ein serie måneformørkingar inneheld kring 50, med ei lengd på 800 år. Saros var kjent alt av kaldearane 500-talet fvt.
Hjernestamme
Hjernestammen er ein del av hjernen som stikk ned under storhjernen og bind han saman med ryggmergen. Han finst hjå menneske og mange virveldyr, og blir som regel rekna med å omfatta den forlenga mergen (medulla oblongata eller myelencephalon), hjernebrua (pons) og midthjernen (mesencephalon).
Hjernestammen regulerer funksjonar som ikkje er viljestyrte, som anding, blodtrykk, søvn og hjarterytme. Han utgjer den viktigaste kommunikasjonsvegen mellom storhjernen, veslehjernen, ryggmergen og det perifere nervesystemet.
Saldasjøen
Innsjøen har eit areal på 43,70 km² og er 196 meter på det djupaste, noko som gjer han til ein av dei djupaste i heile Tyrkia, om ikkje den djupaste.
Han er eit populært fritidsområde, særleg på grunn av mineralet hydromagnesitt som finst langs breidda av innsjøen og som ein trur kan kurere visse hudsjukdomar. Kring breidda veks det svartfuru, som òg er populære som jaktområde.
Det ligg ei lita bygd sørvest ved innsjøen, som òg heiter Salda. Det lokale senteret i området er Yeşilova, som ligg kring 4 km frå innsjøen.
Den sære morfologien til innsjøen har gjort at det er utført mange studiar av Saldasjøen. Det uvanleg høge basiske innhaldet gjer at innsjøen er ein av få stader der dei eldgamle stromatolittalgane framleis veks.